கேள்வி: மலாய் பாணியிலான விருதுகள் பற்றி விளக்கவும்.
பதில்: மலாய் பாணியிலான விருதுகள் என்பது (மலாய் மொழி: ''Darjah kebesaran Melayu''; ஆங்கிலம்: ''Malay styles and titles''); புரூணை, இந்தோனேசியா, மலேசியா, சிங்கப்பூர் மற்றும் தெற்கு பிலிப்பீன்சு போன்ற நாடுகளில் பரவலாகப் பயன்படுத்தப்படும் மலாய் மக்கள் பாணிகள், பட்டங்கள் மற்றும் மரியாதைக்குரிய விருதுகளைக் கொண்ட ஒரு சிக்கலான பயன்பாட்டு முறைமை ஆகும். புரூணை, மலேசியா, சிங்கப்பூர் மற்றும் இந்தோனேசியாவின் பல மாநிலங்கள் தொடர்ந்து கௌரவப் பட்டங்களை வழங்கி வருகின்றன. மலேசியாவில், அனைத்து மலாய் பாணியிலான விருதுகளும்; ஆண்களுக்கும் பெண்களுக்கும் வழங்கப் படுகின்றன. விருதைப் பெறுவரின் மனைவியும் அந்த விருதைத் தன் பெயருடன் இணைத்துக் கொள்ளலாம். ஆனால் விருதைப் பெறும் ஒரு பெண்ணின் கணவரால் அந்த விருதைத் தன் பெயருடன் இணைத்துக் கொள்ள இயலாது.